Max Gandolf von Kuenburg

eta|Monumento por li enkatedrale
Maximilian Gandolf Graf von KUENBURG, ankaŭ Gandolph kaj ĝis 1665 Freiherr von Kuenburg (naskiĝis la  en Graz, mortis la  en Salzburg) estis inter decembro 1668 kaj majo 1687 salcburga ĉefepiskopo kaj ekde 1686 kardinalo.

 Vivo kaj pozitivaĵoj 
Post studoj en Graz kaj ĉe Collegium Germanicum en Romo li iniciatis diversajn agojn kontraŭreformaciajn: Li fondis konventon en Seekirchen am Wallersee (1679), konstruigis la unuan pilgrimkirkon en Maria Plain, fondis la kortegan bibliotekon kaj la aŭgustenanajn monakejojn en Hallein kaj Tittmoning, krome la kajetanan klostron en Salzburg. Krome li restaŭrigis la Imberg-preĝejon en Salzburg; laŭ lia instigo konstruitis Preĝejo Sankta Erhard kaj Kajetana preĝejo. Estante ankaŭ sekulara suvereno li ordonis multegon, ekz.:
 pri salcburga fajro-estingado (1677) kaj kvarfoja deviga kamenpurigo ĉiun jaron
 pri ĉiusemajna purigo de la stratoj kaj pri malpermeso ĵeti rubon sur stratojn/malplenigi necesejojn publike/malpurigi putojn
 pri almozpetado (rajtigitaj personoj, ĉefe nur olduloj, ricevis dokumenton oficialan "profesian")
 pri publikaj sekureco kaj trankvilo
 pri infekciprevento (1679)
 pri korekta torturado/civilprocesaj reguloj

 Malpozitivaĵoj 
Max Gandolf ofte montris sin maltolerema, tradiciema kaj inklina je nepotismo. Li ankaŭ responsis pri la forpelo de protestantismaj ministoj el Dürrnberg apud Hallein gvidataj de Joseph Schaitberger kaj de la nekatolikoj el la Defereggen-valo (Distrikto Lienz). Inter 1675 kaj 1690 laŭ ĉefepiskopa instigo fariĝis procesoj kontraŭ (laŭdiraj) magiistoj kiuj poste estis ekzekutitaj. Inter la 153 personoj estis ankaŭ infanoj kaj junuloj; Gandolf per tio ankaŭ volis bremsi la almozpetadon. Konatas la sorto de Barbara Koller kaj de ŝia filo Jakob Koller, kromnome Schinderjackl. En la urbo Salzburg multaj junaj kunalmozpetantoj estis enkarcerigitaj en la t.n. Sorĉistina turo. Felix Mitterer verkis prie la teatraĵon Die Kinder des Teufels. Sub tiu ĉi episkopo okazis ankaŭ la lasta ĉasado de sorĉistinoj en Salcburgio; la lasta viktimo estis Maria Pauer el Mühldorf am Inn kiu estis ekzekutita en Salzburg-Gneis en la jaro 1750.

 Aliaj datenoj pri Max Gandolf 
 en 1644 li iĝis kanoniko en Salzburg
 en 1647 katedrala kapitulaneco
 en 1665 grafiĝo fare de imperiestro Leopoldo la 1-a (Sankta Romia Imperio)
 en la 30.7.1668 ĉefepiskopeco
 en la 8.12.1668 ricevo de la paliumo
 en 1681 konstruigo de la fajrobastiono kaj de Kaplanstöckl sur Citadelo Hohensalzburg
 en 1683 sendo de taĉmento de 800 soldatoj al Vieno por helpi la defendon kontraŭ la trupoj de Kara Mustafa
 en la 2.9.1686 kardinaleco

 Literaturo 
 Weitlauff, Manfred, "Maximilian Gandolf", en: Neue Deutsche Biographie 16 (1990), p. 515-516, interrete tie ĉi relegebleco


 Eksteraj ligiloj 

 Max Gandolf ene de la katolika hierarkio
 Biografio che Salzburg Coins 

Kategorio:Historio de Aŭstrio
Kategorio:Aŭstriaj kardinaloj
Kategorio:Princĉefepiskopoj de Salcburgo
Kategorio:Episkopoj de Lavant
Kategorio:Kontraŭreformacio